CELEX: 32003D0160
Language: da
Date: 2003-03-07 00:00:00
Title: 2003/160/EF: Kommissionens beslutning af 7. marts 2003 om ændring af Europa-Parlamentets og Rådets forordning (EF) nr. 2037/2000 med hensyn til brugen af halon 1301 og halon 1211 (meddelt under nummer K(2003) 691)

Avis juridique important

|

32003D0160

2003/160/EF: Kommissionens beslutning af 7. marts 2003 om ændring af Europa-Parlamentets og Rådets forordning (EF) nr. 2037/2000 med hensyn til brugen af halon 1301 og halon 1211 (meddelt under nummer K(2003) 691)  

EU-Tidende nr. L 065 af 08/03/2003 s. 0029 - 0030

Kommissionens beslutningaf 7. marts 2003om ændring af Europa-Parlamentets og Rådets forordning (EF) nr. 2037/2000 med hensyn til brugen af halon 1301 og halon 1211(meddelt under nummer K(2003) 691)(2003/160/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget(1), senest ændret ved forordning (EF) nr. 2039/2000(2), særlig artikel 4, stk. 4, nr. iv), ogud fra følgende betragtninger:(1) Kommissionen er i forbindelse med sin gennemgang, jf. artikel 4, stk. 4, nr. iv), i forordning (EF) nr. 2037/2000 og efter samråd med militæret og andre interessegrupper, nået frem til følgende resultater med hensyn til anvendelsen af halon 1301 og halon 1211.(2) Halon 1301 anvendes på nuværende tidspunkt til eksplosionsbeskyttelse i F-16 kampflys brændstoftanke. Der findes for øjeblikket ingen alternativer, der kan slukke en brand og beskytte mod en eksplosion med et volumen/vægt-forhold, som kan anvendes til eksplosionsbeskyttelse i et kampflys brændstoftanke. Sandsynligvis vil et alternativ ikke blive installeret og være operationelt om bord på F-16 kampfly i den nærmeste fremtid og helt givet ikke før den 31. december 2003, hvor alle ikke kritiske anvendelser af halon skal ophøre i henhold til artikel 4, stk. 4, nr. v), i forordning (EF) nr. 2037/2000. Derfor bør anvendelsen af halon 1301 føjes til listen over undtagne halonanvendelsesformål i bilag VII til forordning (EF) nr. 2037/2000.(3) På nuværende tidspunkt anvendes både halon 1301 og halon 1211 i militærkøretøjer og marinefartøjer til beskyttelse af rum bemandet med personale og motorrum. Det er imidlertid kun anvendelsen af halon 1301, der er omfattet af undtagelsen i forordning (EF) nr. 2037/2000. En tilpasning af det militære udstyr, så det i stedet for at anvende halon 1211 anvender halon 1301, ville være bekostelig og virke imod hensigten om at beskytte ozonlaget, idet halon 1301 har et ozonnedbrydende potentiale, der er mere end tre gange højere end halon 1211. Endvidere vil en overførsel af finansielle ressourcer med henblik på at tilpasse udstyr til anvendelsen af halon 1301 højst sandsynlig forsinke udviklingen af alternativer uden ozonnedbrydende potentiale. Anvendelsen af halon 1211 til beskyttelse af rum bemandet med personale og motorrum i militærkøretøjer og marinefartøjer bør derfor føjes til listen over undtagne halonanvendelsesformål i bilag VII til forordning (EF) nr. 2037/2000.(4) Forordning (EF) nr. 2037/2000 bør derfor ændres i overensstemmelse hermed.(5) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18, stk. 1, i forordning (EF) nr. 2037/2000 -VEDTAGET FØLGENDE BESLUTNING:Artikel 1Bilag VII til forordning (EF) nr. 2037/2000 erstattes af teksten i bilaget til denne beslutning.Artikel 2Denne beslutning er rettet til medlemsstaterne.Udfærdiget i Bruxelles, den 7. marts 2003.På Kommissionens vegneMargot WallströmMedlem af Kommissionen(1) EFT L 244 af 29.9.2000, s. 1.(2) EFT L 244 af 29.9.2000, s. 26.BILAGBilag VII til forordning (EF) nr. 2037/2000 erstattes af følgende tekst:"BILAG VIIKritiske anvendelser af halonerAnvendelse af halon 1301:- i flyvemaskiner til beskyttelse af personalerum, motorrum, lastrum og tørre rum ("dry-bays") samt eksplosionsbeskyttelse i brændstoftanke- i militærkøretøjer og marinefartøjer til beskyttelse af rum bemandet med personale og motorrum- til eksplosionsbeskyttelse i bemandede rum, hvor udsivning af brandfarlig væske og/eller gas kan ske, inden for militæret, i olie- og gassektoren og i den petrokemiske sektor samt i eksisterende fragtskibe- til eksplosionsbeskyttelse af eksisterende bemandede kommunikations- og kommandocentraler for forsvarsstyrkerne eller enheder, der på anden måde er vigtige for landenes sikkerhed- til eksplosionsbeskyttelse af rum, hvor der kan være risiko for spredning af radioaktivt materiale- i tunnelen under Kanalen og tilknyttede installationer og rullende materiel.Anvendelse af halon 1211:- i militærkøretøjer og marinefartøjer til beskyttelse af rum bemandet med personale og motorrum- i håndholdte brandslukkere og fast brandslukningsudstyr for motorer til anvendelse i flyvemaskiner- i flyvemaskiner til beskyttelse af personalerum, motorrum, lastrum og tørre rum ("dry-bays")- i brandslukkere, der er nødvendige for den personlige sikkerhed i forbindelse med brandvæsenets indledende brandslukning- i militærets og politiets brandslukkere til brug på mennesker."